दक्षिण कश्मीर के शोपिया जिले में चलाए गए इस ऑपरेशन में 4 हजार सुरक्षा जवान शामिल थे। एक सीनियर अधिकारी ने जानकारी दी कि इस स्तर का सर्च ऑपरेशन पिछले 15 सालों में कभी नहीं चला है। 1990 के दशक में ही यहां मकानों की तलाशी बंद हो गई थी। इस ऑपरेशन में राष्ट्रीय राइफल की चार बटालियन, सीआरपीएफ की आठ कंपनी और जम्मू कश्मीर पुलिस की पांच प्लटन शामिल थी। इसके अतिरिक्त तीस महिला कांस्टेबल और भारतीय रिजर्व फोर्स को भी शामिल किया गया था।